Kuphawulwa Uhlelo olweWomen in Tourism National Executive Chapter
EleZimbabwe liphawula uhlelo lwabesifazana abakumsebenzi wezokwethelelana lokungena kwezihambi elizweni olwe Women in Tourism National Executive Chapter lapho abesifazane abakhuthazwe ukuphatheka kuloluhlangothi ngokugcweleyo lona olwande abesilisa.
HARARE — Bebegcwele injabulo abekade besemkhosini weWomen in Tourism National Executive Chapter Launch, owenzelwe e Harare International Conference Centre ngoMvulo. Obengumhlonitshwa kulumkhosi bekungumkamongameli welizwe, uNkosikazi Auxillia Mnangagwa. Emazwini akhe okuphawula lumkhosi uNkosikazi Mnangagwa ukhuthaze abesifazane ilizwe lonke ukuba baphatheka emisebenzini etshiyeneyo kuhlangothi lwezokwethekelelana ukuze bazithuthukise bona lelizwe. Unkosikazi Enicia Ndlovu wasemzini we Rimuka edolobheni le Kadoma ngomunye wabaze kulomkhosi. Yena ulungisa impahla eyehlukeneyo ebalisa izikhwama zabesifazane Lumsakazo wanelise ukukhulumisana lenkokheli ekhethwe ukukhokhela loluhlelo lwe Women in Tourism ezigabeni okubalisa umgcinisihlalo esigabeni se Matebeleland North unkosikazi Stella Mthunzi Mafaone. Unkosikazi Sibusiso Musengi ongumgcinisihlalo okhokhela abesifazane esigabeni se Midlands ulandisa ngokuqakatheka kosuku lolu. Lumkhosi ungenwe ngabesifazane abavele ezigabeni ezehlukeneyo zelizwe ababagoqela iziphathamandla zengatsha zikahulumende, abaze bemele abebhanga labesifazane, I Women’s Bank, abavele kunhlanganiso yomanyano wamazwe omhlaba owe United Nations abaphathintambo labavele kunhlangothi ezehlukeneyo zempilo. Bekuhaywa ingoma ebezidumisa uNkulunkulu kanye lezincoma imisebenzi kaNkosikazi Mnangagwa ebezikhokhelwa ngabe Glorious Melodies Choir – GMC.